CELEX: 32018D1137
Language: lt
Date: 2018-08-10 00:00:00
Title: 2018 m. rugpjūčio 10 d. Komisijos įgyvendinimo sprendimas (ES) 2018/1137 dėl trečiųjų šalių kilmės prekėms vežti skirtos medinės pakavimo medžiagos priežiūros, fitosanitarinio tikrinimo ir kitų priemonių (pranešta dokumentu Nr. C(2018) 5245)

14.8.2018   
               
               
                  LT
               
               
                  Europos Sąjungos oficialusis leidinys
               
               
                  L 205/54
               
            
         KOMISIJOS ĮGYVENDINIMO SPRENDIMAS (ES) 2018/1137
         2018 m. rugpjūčio 10 d.
         dėl trečiųjų šalių kilmės prekėms vežti skirtos medinės pakavimo medžiagos priežiūros, fitosanitarinio tikrinimo ir kitų priemonių
         
            
               (pranešta dokumentu Nr. C(2018) 5245)
            
         
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams arba augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies trečią ir ketvirtą sakinius,
         kadangi:
         
                     (1)
                  
                  
                     Komisijos įgyvendinimo sprendimu 2013/92/ES (2) Kinijos kilmės nurodytoms prekėms vežti faktiškai naudojamai medinei pakavimo medžiagai numatyta taikyti fitosanitarinį tikrinimą ir kitas priemones. To sprendimo 1–4 straipsnių galiojimas baigiasi 2018 m. liepos 31 d.;
                  
               
                     (2)
                  
                  
                     remiantis tuo sprendimu, taip pat Direktyvos 2000/29/EB 13a straipsniu valstybių narių atliekamas fitosanitarinis tikrinimas parodė, kad tam tikroms Baltarusijos ir Kinijos kilmės prekėms (toliau – nurodytos prekės) vežti naudojama medinė pakavimo medžiaga neatitiko Direktyvos 2000/29/EB IV priedo A dalies I skirsnio 2 punkte nurodytų Sąjungos reikalavimų dėl medinės pakavimo medžiagos ženklinimo, o kai kuriais atvejais taip pat buvo apkrėsta kenksmingaisiais organizmais, išvardytais tos direktyvos I priedo A dalyje;
                  
               
                     (3)
                  
                  
                     siekdami užtikrinti atitinkamą fitosanitarinį tikrinimą atliekančių institucijų geresnę parengtį, oro uostų administracijos, uostų administracijos, už prekių vežimo kontrolę atsakingos kitos institucijos arba visi nurodytas prekes, kurioms naudojama medinė pakavimo medžiaga, importuojantys profesionalūs veiklos vykdytojai, vos sužinoję apie artėjantį tos medinės pakavimo medžiagos atvežimą, turėtų pateikti išankstinį pranešimą apie ją įvežimo muitinės įstaigai arba atsakingai įvežimo punkto oficialiajai institucijai;
                  
               
                     (4)
                  
                  
                     nurodytų prekių siuntų medinei pakavimo medžiagai turėtų būti taikomas reguliarus fitosanitarinis tikrinimas. Valstybės narės turėtų nustatyti nurodytų prekių siuntų medinės pakavimo medžiagos dalį, kuriai taikomas fitosanitarinis tikrinimas. Ta dalis turėtų būti ne mažesnė kaip 1 % importuojamos nurodytų prekių medinės pakavimo medžiagos siekiant užtikrinti, kad būtų patikrinta reprezentatyvioji imtis;
                  
               
                     (5)
                  
                  
                     kol nėra baigtas minėtas fitosanitarinis tikrinimas, tai medinei pakavimo medžiagai ir nurodytoms prekėms turėtų būti taikomos Sąjungos taisyklės dėl muitinės priežiūros, siekiant užtikrinti, kad laisvas jų judėjimas Sąjungoje nekeltų jokios fitosanitarinės rizikos;
                  
               
                     (6)
                  
                  
                     siekiant užtikrinti, kad fitosanitarinis tikrinimas būtų atliekamas tinkamiausioje vietoje, tas tikrinimas turėtų būti atliekamas įvežimo į Sąjungą punkte arba paskirties vietoje, kurią šiuo tikslu yra patvirtinusi atsakinga oficialioji įstaiga;
                  
               
                     (7)
                  
                  
                     jeigu fitosanitarinis tikrinimas atliekamas paskirties vietoje ir rodo, kad nesilaikoma Direktyvos 2000/29/EB IV priedo A dalies I skirsnio 2 punkto arba medinė pakavimo medžiaga yra užkrėsta tos direktyvos I priedo A dalyje nurodytais kenksmingaisiais organizmais, susijusi valstybė narė, siekdama užtikrinti Sąjungos teritorijos fitosanitarinę apsaugą, turėtų tinkamai sutvarkyti atitinkamą medinę pakavimo medžiagą ir ją nedelsiant sunaikinti;
                  
               
                     (8)
                  
                  
                     valstybės narės, naudodamos specialų elektroninio pranešimo šabloną, praneša Komisijai pagal šį sprendimą atliktų fitosanitarinių patikrinimų skaičių ir rezultatus;
                  
               
                     (9)
                  
                  
                     iki šiol atliekant fitosanitarinį tikrinimą sukaupta patirtis rodo, kad siekiant pateikti išsamesnę informaciją apie užregistruotus medinės pakavimo medžiagos sulaikymo atvejus trečiųjų šalių nacionalinėms augalų apsaugos organizacijoms, svarbu, kad valstybės narės teiktų visą nepatikimo ar netinkamo ženklinimo šaltiniams nustatyti būtiną informaciją;
                  
               
                     (10)
                  
                  
                     šis sprendimas turėtų būti taikomas nuo 2018 m. spalio 1 d., kad atsakingos oficialiosios įstaigos ir profesionalūs veiklos vykdytojai turėtų laiko prisitaikyti prie naujų nuostatų;
                  
               
                     (11)
                  
                  
                     siekiant užtikrinti, kad iki tos datos nebūtų teisinio vakuumo, 2018 m. liepos 31 d. nustosiantys galioti Įgyvendinimo sprendimo 2013/92/ES 1–4 straipsniai turėtų būti taikomi iki 2018 m. rugsėjo 30 d.;
                  
               
                     (12)
                  
                  
                     teisinio aiškumo tikslais Įgyvendinimo sprendimas 2013/92/ES turėtų būti panaikintas nuo 2018 m. spalio 1 d., t. y. nuo šio sprendimo taikymo pradžios datos;
                  
               
                     (13)
                  
                  
                     šis sprendimas turėtų būti taikomas iki 2020 m. birželio 30 d., kad iki to laiko prireikus būtų galima priimti reikiamas priemones;
                  
               
                     (14)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Apibrėžtys
            Šiame sprendime vartojamų terminų apibrėžtys:
            a)   medinė pakavimo medžiaga– mediena ar medienos gaminiai, naudojami prekėms sutvirtinti, apsaugoti arba gabenti, tokie kaip pakavimo dėklai, dėžutės, apkalos, statinės ir panaši tara, padėklai, dėžių padėklai ir kiti krovimo skydai, padėklų apvadai ir paklotai po kroviniu, faktiškai naudojami ar nenaudojami gabenant visų rūšių objektus; ši apibrėžtis neapima perdirbtos medienos, pagamintos apdorojant klijais, karščiu, slėgiu arba jų deriniu, ir tik iš medienos pagamintos pakavimo medžiagos, kurios storis ne didesnis kaip 6 mm;
            b)   nurodytos prekės– naudojant šio sprendimo I priede išvardytus Kombinuotosios nomenklatūros (KN) arba TARIC kodus į Sąjungą importuotos Baltarusijos arba Kinijos kilmės prekės, sutvirtintos, apsaugotos arba gabenamos naudojant medinę pakavimo medžiagą ir atitinkančios Tarybos reglamento (EEB) Nr. 2658/87 (3) I priede pateiktus aprašymus;
            c)   siunta– prekių kiekis, kuriam taikomas vienas muitinio ar kitokio įforminimo dokumentas;
            d)   profesionalus veiklos vykdytojas– bet kuris viešosios arba privatinės teisės reglamentuojamas asmuo, vykdantis medinės pakavimo medžiagos įvežimą į Sąjungą ir teisiškai už tai atsakingas.
         
         
            2 straipsnis
            Priežiūra
            Nuo įvežimo į Sąjungos muitų teritoriją momento kiekvienos nurodytų prekių siuntos medinei pakavimo medžiagai taikoma muitinės priežiūra pagal Europos Parlamento ir Tarybos reglamento (ES) Nr. 952/2013 (4) 134 straipsnį ir atsakingų oficialiųjų įstaigų priežiūra, kaip nurodyta Direktyvos 2000/29/EB 13 straipsnio 1 dalyje.
            Jeigu šio sprendimo 4 straipsnyje nurodyti formalumai yra baigti, medinei pakavimo medžiagai ir nurodytoms prekėms gali būti taikoma tik viena iš muitinės procedūrų, nurodytų Reglamento (ES) Nr. 952/2013 5 straipsnio 16 punkto a ir b papunkčiuose, išskyrus to reglamento 210 straipsnio a ir b punktuose nuodytas specialias procedūras.
         
         
            3 straipsnis
            Išankstinis pranešimas apie importuojamą medinę pakavimo medžiagą
            Oro uostų administracijos, uostų administracijos, kitos už prekių vežimo kontrolę atsakingos institucijos arba visi nurodytas prekes, kurioms naudojama medinė pakavimo medžiaga, importuojantys profesionalūs veiklos vykdytojai, vos sužinoję apie artėjantį tos medinės pakavimo medžiagos atvežimą, pateikia išankstinį pranešimą apie ją įvežimo muitinės įstaigai arba atsakingai įvežimo punkto oficialiajai institucijai.
         
         
            4 straipsnis
            Fitosanitarinis tikrinimas
            Nurodytų prekių siuntų medinei pakavimo medžiagai reguliariai taikomas Direktyvos 2000/29/EB 13a straipsnio 1 dalies b punkto iii papunktyje nustatyti fitosanitarinis tikrinimas, siekiant patvirtinti, kad medinė pakavimo medžiaga atitinka Direktyvos 2000/29/EB IV priedo A dalies I skirsnio 2 punkte išdėstytus reikalavimus.
            Valstybės narės, remdamosi nustatyta fitosanitarine rizika, nustato nurodytų prekių siuntų medinės pakavimo medžiagos dalį, kuriai taikomas fitosanitarinis tikrinimas. Ta dalis turėtų būti ne mažesnė kaip 1 % visų nurodytų prekių siuntų. Kol vyksta tikrinimas, pagal Reglamento (ES) Nr. 952/2013 134 straipsnį tai medinei pakavimo medžiagai ir nurodytoms prekėms taikoma muitinės priežiūra ir atsakingų oficialiųjų įstaigų priežiūra.
            Fitosanitarinis tikrinimas atliekamas įvežimo į Sąjungą punkte arba paskirties vietoje, kurią šiuo tikslu yra patvirtinusi atsakinga oficialioji įstaiga.
         
         
            5 straipsnis
            Priemonės, taikomos, kai nesilaikoma reikalavimų
            Jeigu 4 straipsnyje nurodytas fitosanitarinis tikrinimas rodo, kad nesilaikoma Direktyvos 2000/29/EB IV priedo A dalies I skirsnio 2 punkto arba medinė pakavimo medžiaga yra užkrėsta tos direktyvos I priedo A dalyje nurodytais kenksmingaisiais organizmais, susijusi valstybė narė reikalavimų neatitinkančiai medinei pakavimo medžiagai nedelsiant taiko vieną iš tos direktyvos 13c straipsnio 7 dalyje nurodytų priemonių.
            Jeigu toks reikalavimų nesilaikymo atvejis arba užkratas nustatomas paskirties vietoje, kaip nurodyta šio sprendimo 4 straipsnyje, susijusi valstybė narė užtikrina, kad atitinkama medinė pakavimo medžiaga būtų nedelsiant sunaikinta. Prieš sunaikinimą medinė pakavimo medžiaga apdorojama siekiant užtikrinti, kad ją naikinant arba sunaikinus nekiltų fitosanitarinė rizika.
         
         
            6 straipsnis
            Pranešimų teikimas
            Nepažeidžiant Komisijos direktyvos 94/3/EB (5), valstybės narės, naudodamos šio sprendimo II priede nustatytą elektroninio pranešimo šabloną, praneša Komisijai pagal šį sprendimą atliktų fitosanitarinių patikrinimų skaičių ir rezultatus:
            
                        a)
                     
                     
                        iki 2019 m. spalio 31 d. už 2018 m. spalio 1 d. – 2019 m. rugsėjo 30 d. laikotarpį;
                     
                  
                        b)
                     
                     
                        iki 2020 m. kovo 31 d. už 2019 m. spalio 1 d. – 2020 m. vasario 29 d. laikotarpį.
                     
                  
         
            7 straipsnis
            Įgyvendinimo sprendimo 2013/92/ES pakeitimas
            Įgyvendinimo sprendimo 2013/92/ES 7 straipsnio antra pastraipa pakeičiama taip:
            
               „1–4 straipsniai taikomi iki 2018 m. rugsėjo 30 d.“
            
         
         
            8 straipsnis
            Įgyvendinimo sprendimo 2013/92/ES panaikinimas
            Įgyvendinimo sprendimas 2013/92/ES panaikinamas nuo 2018 m. spalio 1 d.
         
         
            9 straipsnis
            Taikymas
            1–6 straipsniai taikomi nuo 2018 m. spalio 1 d.
            Šis sprendimas taikomas iki 2020 m. birželio 30 d.
         
         
            10 straipsnis
            Adresatai
            Šis sprendimas skirtas valstybėms narėms.
         
         
            Priimta Briuselyje 2018 m. rugpjūčio 10 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 169, 2000 7 10, p. 1.
         
            (2)  2013 m. vasario 18 d. Komisijos įgyvendinimo sprendimas 2013/92/ES dėl Kinijos kilmės nurodytoms prekėms vežti faktiškai naudojamos medinės pakavimo medžiagos priežiūros, augalų sveikatos tikrinimo ir kitų priemonių (OL L 47, 2013 2 20, p. 74).
         
            (3)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
         
            (4)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
         
            (5)  1994 m. sausio 21 d. Komisijos direktyva 94/3/EB, nustatanti pranešimo apie sulaikytą siuntą ar kenksmingus organizmus, įvežamus iš trečiųjų šalių ir keliančius fitosanitarinį pavojų, tvarką (OL L 32, 1994 2 5, p. 37).
      
      
         
            I PRIEDAS
            
               NURODYTOS PREKĖS
            
            
                        2514 00 00 
                     
                     
                        Skalūnai, grubiai aplyginti ar neaplyginti, arba tik suskaldyti arba nesuskaldyti pjaunant arba kitu būdu į stačiakampius (įskaitant kvadratinius) blokus arba plokštes
                     
                  
                        2515 
                     
                     
                        Marmuras, travertinas, ekausinas ir kiti paminklams ar statybai skirti kalkakmeniai, kurių savitasis sunkis ne mažesnis kaip 2,5, ir alebastras, grubiai aplygintas ar neaplygintas, arba tik suskaldytas ar nesuskaldytas pjaunant arba kitu būdu į stačiakampius (įskaitant kvadratinius) blokus arba plokštes
                     
                  
                        2516 
                     
                     
                        Granitas, porfyras, bazaltas, smiltainis ir kiti paminklams ar statybai skirti akmenys, grubiai aplyginti ar neaplyginti, arba tik suskaldyti arba nesuskaldyti pjaunant arba kitu būdu į stačiakampius (įskaitant kvadratinius) blokus arba plokštes
                     
                  
                        4401 
                     
                     
                        Malkinė mediena, turinti rąstgalių, pliauskų, šakų, žabų kūlelių ar panašų pavidalą; medienos skiedros arba smulkiniai; pjuvenos, medienos atliekos ir atraižos, neaglomeruotos arba aglomeruotos ir turinčios rąstgalių, briketų, granulių arba panašų pavidalą
                     
                  
                        4415 
                     
                     
                        Medinės dėžės, dėžutės, grotelinės dėžės, būgnai ir panaši tara; mediniai kabelių būgnai; padėklai, dėžiniai padėklai ir kiti mediniai krovimo skydai; mediniai padėklų apvadai (išskyrus talpyklas, specialiai sukonstruotas ir pritaikytas gabenti vienos arba kelių rūšių transportu)
                     
                  
                        4415 20 
                     
                     
                        Padėklai, dėžiniai padėklai ir kiti mediniai krovimo skydai; mediniai padėklų apvadai (išskyrus talpyklas, specialiai sukonstruotas ir pritaikytas gabenti vienos arba kelių rūšių transportu)
                     
                  
                        4415 20 90 
                     
                     
                        Dėžiniai padėklai ir kiti mediniai krovimo skydai (išskyrus talpyklas, specialiai sukonstruotas ir pritaikytas gabenti vienos arba kelių rūšių transportu, plokščiuosius padėklus ir padėklų apvadus)
                     
                  
                        4415 20 20 
                     
                     
                        Mediniai plokštieji padėklai ir padėklų apvadai
                     
                  
                        4418 
                     
                     
                        Statybiniai stalių ir dailidžių gaminiai iš medienos, įskaitant tuščiavidurius skydus, sumontuotus grindų skydus, malksnas ir skalas (išskyrus apkaltas fanera, grindų parketo blokus, juostas ir parketlentes, nesujungtus, ir surenkamuosius statinius)
                     
                  
                        4421 
                     
                     
                        Kiti medienos gaminiai, nenurodyti kitoje vietoje
                     
                  
                        6501 00 
                     
                     
                        Skrybėlių formos, skrybėlių korpusai ir gaubtai iš veltinio, nesuformuoti ir be atbrailų (brylių); plokšti ir cilindriniai skrybėlių ruošiniai (įskaitant prapjautus cilindrinius ruošinius) iš veltinio
                     
                  
                        6801 00 00 
                     
                     
                        Tašyti akmenys, apvadų (bordiūrų) akmenys ir šaligatvio arba grindinio plokštės iš gamtinių akmenų (išskyrus skalūnus)
                     
                  
                        6802 
                     
                     
                        Apdoroti paminkliniai arba statybiniai akmenys (išskyrus skalūnus) ir jų dirbiniai, išskyrus prekes, priskiriamas 6801  pozicijai; mozaikos kubeliai ir panašūs dirbiniai iš gamtinių akmenų (įskaitant skalūnus), pritvirtinti arba nepritvirtinti prie pagrindo; dirbtinai nudažytos gamtinių akmenų (įskaitant skalūnus) granulės, trupiniai ir milteliai
                     
                  
                        6803 00 
                     
                     
                        Apdoroti skalūnai ir dirbiniai iš skalūnų arba iš aglomeruotų skalūnų (išskyrus skalūnų granules, trupinius ir miltelius, mozaikos kubelius ir panašius dirbinius, skalūninius pieštukus ir paruoštus naudojimui skalūnus arba lentas su rašymui ar piešimui skirtu paviršiumi)
                     
                  
                        6810 
                     
                     
                        Dirbiniai iš cemento, betono arba iš betoninio bloko (dirbtinio akmens), sutvirtinti arba nesutvirtinti
                     
                  
                        6811 40 
                     
                     
                        Dirbiniai iš asbestcemenčio, celiuliozės pluošto cemento arba iš panašių medžiagų, kurių sudėtyje yra asbesto
                     
                  
                        6902 00 
                     
                     
                        Ugniai atsparios plytos, blokai, plytelės ir panašūs ugniai atsparūs statybiniai keramikos dirbiniai, išskyrus dirbinius iš birių silikatinių uolienų arba iš panašių silikatinių žemių
                     
                  
                        6904 00 
                     
                     
                        Ugniai neatsparios keraminės statybinės plytos, grindų blokai, atraminės arba užpildinės tuščiavidurės plytos ir panašūs gaminiai
                     
                  
                        6905 00 
                     
                     
                        Stogų čerpės, kaminų deflektoriai ir gaubtai, vidinės kaminų dangos, architektūrinės puošybos detalės ir kiti statybiniai keramikos dirbiniai
                     
                  
                        6906 00 
                     
                     
                        Keraminiai vamzdžiai, izoliaciniai vamzdeliai, latakai ir vamzdžių jungiamosios detalės (fitingai) (išskyrus dirbinius iš birių silikatinių uolienų arba iš panašių silikatinių žemių, ugniai atsparius keraminius dirbinius, vidines kaminų dangas, vamzdžius, specialiai pagamintus naudoti laboratorijose, izoliacinius vamzdžius ir jungiamąsias detales (fitingus) bei kitus elektrotechninės paskirties vamzdžius)
                     
                  
                        6907 
                     
                     
                        Keraminės šaligatvio arba grindinio plytelės ir grindų plytelės, kokliai arba sienų apdailos plytelės; keraminiai mozaikos kubeliai ir panašūs dirbiniai, pritvirtinti arba nepritvirtinti prie pagrindo (išskyrus pagamintus iš birių silikatinių uolienų arba iš panašių silikatinių žemių, ugniai atsparius keraminius dirbinius, plyteles, specialiai pritaikytas kaip stalo užtiesalai, dekoratyvinius dirbinius ir plyteles, pagamintas specialiai krosnims)
                     
                  
                        6912 00 83 
                     
                     
                        Buities ir tualeto reikmenys iš akmens keramikos (išskyrus stalo reikmenis, virtuvės reikmenis, vonias, bides, kriaukles ir panašius santechnikos dirbinius, statulėles ir kitus dekoratyvinius dirbinius, puodus, puodynes, didbutelius ir panašias talpyklas, naudojamas prekėms gabenti arba pakuoti)
                     
                  
                        6912 00 23 
                     
                     
                        Stalo reikmenys ir virtuvės reikmenys iš akmens keramikos (išskyrus statulėles ir kitus dekoratyvinius dirbinius, puodus, puodynes, didbutelius ir panašias talpyklas, naudojamas prekėms gabenti arba pakuoti, kavamales ir prieskonių malūnėlius su keraminėmis talpyklomis ir metalinėmis darbinėmis dalimis)
                     
                  
                        7210 
                     
                     
                        Plokšti valcavimo produktai iš geležies arba nelegiruotojo plieno, kurių plotis ne mažesnis kaip 600 mm, karštai arba šaltai valcuoti, padengti arba apvilkti
                     
                  
                        7313 00 
                     
                     
                        Spygliuota viela iš geležies arba iš plieno; išlenkti lankai arba vienguba plokščia viela, spygliuota arba nespygliuota, ir laisvai supinta dviguba viela, tinkama naudoti aptvarams, iš geležies arba iš plieno
                     
                  
                        7317 00 
                     
                     
                        Vinys, vinutės su plačiomis galvutėmis, briaunotos vinys, smeigės ir panašūs dirbiniai iš geležies ar plieno su galvutėmis iš kitokios medžiagos arba be jų (išskyrus tokius dirbinius su varinėmis galvutėmis ir juostinių sąsagėlių blokus)
                     
                  
                        7318 
                     
                     
                        Sraigtai, varžtai, veržlės, medsraigčiai, įsukami kabliai, kniedės, sprausteliai, vielokaiščiai, poveržlės (įskaitant spyruoklines poveržles) ir panašūs gaminiai iš geležies arba plieno (išskyrus tvirtinimo varžtus, fiksatorius, kaiščius ir panašius gaminius su sriegiais)
                     
                  
                        7415 
                     
                     
                        Vinys, vinutės su plačiomis galvutėmis, braižybos smeigtukai, smeigės ir panašūs dirbiniai iš vario arba su koteliais iš geležies ar plieno ir su varinėmis galvutėmis (išskyrus juostinių sąsagėlių blokus, virtinimo varžtus, fiksatorius, kaiščius, voles ir panašius gaminius su sriegiais)
                     
                  
                        8101 96 
                     
                     
                        Volframo viela
                     
                  
                        8102 96 
                     
                     
                        Molibdeno viela
                     
                  
                        8205 90 10 
                     
                     
                        Priekalai; kilnojamieji žaizdrai; šlifavimo (galandimo) diskai su rėmais ir su rankine arba su kojine pavara
                     
                  
                        8465 93 
                     
                     
                        Medienos, kamštienos, kaulų, kietosios gumos, kietųjų plastikų arba panašių kietųjų medžiagų šlifavimo, šlifavimo smėlio srove arba poliravimo staklės (išskyrus mašinas, skirtas rankiniam darbui, ir apdirbimo centrus)
                     
                  
                        4504 90 80 
                     
                     
                        Aglomeruota kamštiena, su rišikliu arba be jo, ir aglomeruotos kamštienos dirbiniai (išskyrus avalynės dirbinius ir jų dalis; vidpadžius, keičiamus arba nekeičiamus; galvos apdangalus ir jų dalis; šaunamųjų ginklų kaiščius ir skiriamąsias sieneles; žaislus, žaidimus ir sporto reikmenis bei jų dalis; blokus, plokštes, lakštus ir juostas; įvairios formos lakštelius; monolitinius cilindrus, įskaitant diskus; kamščius ir kaiščius)
                     
                  
                        4823 90 85 
                     
                     
                        Popierius, kartonas, celiuliozinė vata ir celiuliozės pluoštų klodai, juostomis arba ritiniais, kurių plotis ne didesnis kaip 36 cm, stačiakampiais arba kvadratiniais lakštais, kuriuos išklojus nė vienos kraštinės ilgis nėra didesnis kaip 36 cm, arba supjaustyti kitomis nei stačiakampiai ar kvadratai formomis, ir dirbiniai iš popieriaus plaušienos, popieriaus, celiuliozinės vatos arba celiuliozinių pluoštų klodų, nenurodyti kitoje vietoje
                     
                  
                        6912 00 83 
                     
                     
                        Buities ir tualeto reikmenys iš akmens keramikos (išskyrus stalo reikmenis, virtuvės reikmenis, vonias, bides, kriaukles ir panašius santechnikos dirbinius, statulėles ir kitus dekoratyvinius dirbinius, puodus, puodynes, didbutelius ir panašias talpyklas, naudojamas prekėms gabenti arba pakuoti)
                     
                  
                        7108 13 80 
                     
                     
                        Auksas, įskaitant auksą, padengtą platina, pusiau apdorotas, neskirtas monetoms kaldinti (išskyrus lakštus ir juosteles, kurių storis (be jokio pagrindo storio) didesnis kaip 0,15 mm bei plokšteles, juostas, strypus, vielą ir profilius)
                     
                  
                        7110 19 80 
                     
                     
                        Platina, pusiau apdorota (išskyrus lakštus ir juosteles, kurių storis (be jokio pagrindo storio) didesnis kaip 0,15 mm ir plokšteles, juostas, strypus, vielą bei profilius)
                     
                  
                        7304 31 20 
                     
                     
                        Preciziniai vamzdžiai, besiūliai, apskrito skerspjūvio, iš geležies arba nelegiruotojo plieno, šaltai tempti arba šaltai valcuoti (apspausti šaltos būsenos) (išskyrus vamzdynų vamzdžius, tinkamus naudoti naftotiekiams arba dujotiekiams tiesti, arba apsauginius vamzdžius, vamzdynų vamzdžius, tinkamus naudoti naftos arba dujų gręžiniuose)
                     
                  
                        7304 41 00 
                     
                     
                        Besiūliai vamzdžiai, vamzdeliai ir tuščiaviduriai profiliai, apskrito skerspjūvio, iš nerūdijančio plieno, šaltai tempti arba šaltai valcuoti (apspausti šaltos būsenos) (išskyrus vamzdynų vamzdžius, tinkamus naudoti naftotiekiams arba dujotiekiams tiesti, apsauginius vamzdžius, vamzdynų vamzdžius ir gręžimo vamzdžius, tinkamus naudoti naftos ar dujų gręžiniuose)
                     
                  
                        8407 33 20 
                     
                     
                        Stūmokliniai varikliai su kibirkštiniu uždegimu ir grįžtamai slenkamuoju stūmoklio judėjimu, naudojami 87 skirsnyje klasifikuojamose transporto priemonėse, kurių cilindrų darbinis tūris didesnis kaip 250 cm3, bet ne didesnis kaip 500 cm3
                        
                     
                  
                        8407 33 80 
                     
                     
                        Stūmokliniai varikliai su kibirkštiniu uždegimu ir grįžtamai slenkamuoju stūmoklio judėjimu, naudojami 87 skirsnyje klasifikuojamose transporto priemonėse, kurių cilindrų darbinis tūris didesnis kaip 500 cm3, bet ne didesnis kaip 1 000  cm3
                        
                     
                  
                        8424 49 10 
                     
                     
                        Mechaniniai žemės ūkio ar sodininkystės purkštuvai, skirti skysčiams arba milteliams purkšti, įrengiami ant traktorių arba jų traukiami
                     
                  
                        8424 82 90 
                     
                     
                        Mechaniniai žemės ūkio ar sodininkystės įrenginiai, rankiniai arba nerankiniai, skirti skysčiams arba milteliams išsvaidyti, paskleisti arba purkšti (išskyrus purkštuvus ir drėkinimo įtaisus)
                     
                  
                        8424 89 40 
                     
                     
                        Mechaniniai įrenginiai, skirti skysčiams arba milteliams išsvaidyti, paskleisti arba purkšti, naudojami vien tik arba daugiausia spausdintinėms grandinėms arba spausdintinių grandinių mazgams gaminti
                     
                  
                        8424 89 70 
                     
                     
                        Mechaniniai įrenginiai, rankiniai arba nerankiniai, skirti skysčiams arba milteliams išsvaidyti, paskleisti arba purkšti, nenurodyti kitoje vietoje
                     
                  
                        8467 29 51 
                     
                     
                        Rankų darbui skirti kampų šlifavimo įrenginiai su įmontuotu elektros varikliu, veikiantys be išorinio elektros maitinimo šaltinio
                     
                  
                        8544 19 00 
                     
                     
                        Apvijiniai laidai elektros instaliacijai iš kitų medžiagų, išskyrus varį, izoliuotieji
                     
                  
                        8544 49 91 
                     
                     
                        Elektros laidai ir kabeliai, skirti ne aukštesnei kaip 1 000  V įtampai, izoliuotieji, be pritvirtintų jungčių, su atskirais elektros laidininkais, kurių skersmuo didesnis kaip 0,51 mm, nenurodyti kitoje vietoje
                     
                  
                        8708 30 10 
                     
                     
                        Stabdžiai ir stabdžiai su stiprintuvais bei jų dalys, skirtos traktorių, valdomų pėsčiojo traktorininko, automobilių ir kitų autotransporto priemonių, daugiausia skirtų žmonėms vežti, autotransporto priemonių, skirtų kroviniams vežti, su stūmokliniu slėginio uždegimo vidaus degimo varikliu (dyzeliu arba pusiau dyzeliu), kurio cilindrų darbinis tūris ne didesnis kaip 2 500  cm3, arba su stūmokliniu kibirkštinio uždegimo vidaus degimo varikliu, kurio cilindrų darbinis tūris ne didesnis kaip 2 800  cm3, ir specialių autotransporto priemonių, klasifikuojamų 8705  pozicijoje, pramoniniam surinkimui, nenurodytos kitoje vietoje
                     
                  
                        8708 40 20 
                     
                     
                        Pavarų dėžės ir jų dalys, skirtos traktorių, valdomų pėsčiojo traktorininko, automobilių ir kitų autotransporto priemonių, daugiausia skirtų žmonėms vežti, autotransporto priemonių, skirtų kroviniams vežti, su stūmokliniu slėginio uždegimo vidaus degimo varikliu (dyzeliu arba pusiau dyzeliu), kurio cilindrų darbinis tūris ne didesnis kaip 2 500  cm3, arba su stūmokliniu kibirkštinio uždegimo vidaus degimo varikliu, kurio cilindrų darbinis tūris ne didesnis kaip 2 800  cm3, ir specialių autotransporto priemonių, klasifikuojamų 8705  pozicijoje, pramoniniam surinkimui, nenurodytos kitoje vietoje
                     
                  
                        8708 91 20 
                     
                     
                        Radiatoriai ir jų dalys, skirti traktorių, valdomų pėsčiojo traktorininko, automobilių ir kitų autotransporto priemonių, daugiausia skirtų žmonėms vežti, autotransporto priemonių, skirtų kroviniams vežti, su stūmokliniu slėginio uždegimo vidaus degimo varikliu (dyzeliu arba pusiau dyzeliu), kurio cilindrų darbinis tūris ne didesnis kaip 2 500  cm3, arba su stūmokliniu kibirkštinio uždegimo vidaus degimo varikliu, kurio cilindrų darbinis tūris ne didesnis kaip 2 800  cm3, ir specialių autotransporto priemonių, klasifikuojamų 8705  pozicijoje, pramoniniam surinkimui, nenurodyti kitoje vietoje
                     
                  
                        8708 92 20 
                     
                     
                        Duslintuvai (triukšmo slopintuvai) ir išmetamieji vamzdžiai bei jų dalys, skirti traktorių, valdomų pėsčiojo traktorininko, automobilių ir kitų autotransporto priemonių, daugiausia skirtų žmonėms vežti, autotransporto priemonių, skirtų kroviniams vežti, su stūmokliniu slėginio uždegimo vidaus degimo varikliu (dyzeliu arba pusiau dyzeliu), kurio cilindrų darbinis tūris ne didesnis kaip 2 500  cm3, arba su stūmokliniu kibirkštinio uždegimo vidaus degimo varikliu, kurio cilindrų darbinis tūris ne didesnis kaip 2 800  cm3, ir specialių autotransporto priemonių, klasifikuojamų 8705  pozicijoje, pramoniniam surinkimui, nenurodyti kitoje vietoje
                     
                  
      
      
         
            II PRIEDAS
            
               6 STRAIPSNYJE NURODYTAS PRANEŠIMO ŠABLONAS
            
            
                        
                           Pranešimas apie kiekvienos Baltarusijos ir Kinijos kilmės nurodytų prekių siuntos medinės pakavimo medžiagos importo fitosanitarinį tikrinimą
                        
                     
                  
                        
                           Ataskaitinis laikotarpis:
                        
                     
                  
                        
                           Pranešimą teikianti valstybė narė:
                        
                     
                  
                        
                           Atitinkami įvežimo punktai:
                        
                     
                     
                        
                           Tikrinimo vietos:
                        
                     
                     
                        
                           Paskirties vietoje patikrintų siuntų skaičius:
                        
                        
                           Įvežimo punkte patikrintų siuntų skaičius:
                        
                     
                  
                         
                     
                     
                        
                           Kombinuotosios nomenklatūros kodas:
                        
                     
                  
                        Siuntų, kurios į ES įvežtos per pranešimą teikiančią valstybę narę, skaičius
                     
                     
                         
                     
                  
                        
                           Patikrintų siuntų skaičius
                     
                     
                         
                     
                  
                        
                           Iš jų siuntų, kurių medinė pakavimo medžiaga atitinka reikalavimus, skaičius
                     
                     
                         
                     
                  
                        
                           Iš jų sulaikytų siuntų, kurių medinė pakavimo medžiaga neatitinka reikalavimų, skaičius
                     
                     
                         
                     
                  
                        
                                    —
                                 
                                 
                                    Iš jų užkrėsta kenksmingaisiais organizmais ir be reikalavimus atitinkančio ISPM15 ženklo (suskirstyti pagal atskirų rūšių kenksminguosius organizmus ir nurodyti, ar ženklo nėra, ar jis neteisingas)
                                 
                              
                     
                         
                     
                  
                        
                                    —
                                 
                                 
                                    Iš jų užkrėsta kenksmingaisiais organizmais ir su reikalavimus atitinkančiu ISPM15 ženklu (suskirstyti pagal atskirų rūšių kenksminguosius organizmus)
                                    Nurodyti šalies kodą, gamintojo ir (arba) apdorotojo kodą ir ISPM15 ženklo (-ų) apdorojimo kodą
                                 
                              
                     
                         
                     
                  
                         
                     
                  
                        
                                    —
                                 
                                 
                                    Iš jų tik be reikalavimus atitinkančio ISPM15 ženklo (suskirstyti pagal tai, ar ženklo nėra, ar jis neteisingas)
                                 
                              
                     
                         
                     
                  
                        Proc. patikrintų nurodytų prekių (visų siuntų)